Runaway (film)

Runaway er en amerikansk science fiction og actionthriller fra 1984 skrevet og regissert av Michael Crichton. Filmen handler om en politimann i et fremtidig USA som har som oppgave å uskadeliggjøre defekte roboter som har gått løpsk. Han finner etterhvert ut at noen av robotene bevisst har blitt programmert for å ta livet av mennesker og at et ondskapsfullt geni står bak. Hovedrollen spilles av Tom Selleck, mens sentrale biroller spilles av Cynthia Rhodes, Kirstie Alley og Gene Simmons.  

Filmen fikk lunken mottakelse fra filmanmelderne og gjorde det også kommersielt dårlig på kino.

Handling
Handling er satt til USA, i en nær fremtid hvor roboter har erstattet det meste av manuelt arbeid. Men det har samtidig oppstått et problem med roboter som løper løpsk. Politiet har derfor opprettet en spesialavdeling for å ta seg av slike «Runaways» – roboter på villspor.  

Jack Ramsay og hans assistent  Karen Thompson tilhører en slik spesialavdeling og de blir tilkalt når to elektronikk-ingeniører blir drept på en voldsom måte. De oppdager at flere av robotene er blitt programmert med vilje for å drepe mennesker. Etterforskningen leder dem til Dr. Luther - et teknisk geni som planlegger å skape en hær av drapsroboter.

Om filmen
Filmen fikk lunken mottakelse av kritikerne og har bare oppnådd 44 % på Rotten Tomatoes. Den ble også en kommersiell skuffelse og innbrakte kun 7 millioner dollar på amerikansk kino.

I rollene
 Tom Selleck – Sgt. Jack R. Ramsey
 Cynthia Rhodes – Karen Thompson
 Gene Simmons – Dr. Charles Luther
 Kirstie Alley – Jackie Rogers
 Stan Shaw – Sgt. Marvin James
 G. W. Bailey – Politisjef
 Joey Cramer – Bobby Ramsey
 Chris Mulkey – David Johnson
 Anne-Marie Martin – Prostituert på bar
 Michael Paul Chan – Sikkerhetsvakt ved Vectrocom

Referanser

Eksterne lenker

Michael Crichton
Science fiction-filmer fra USA
Actionfilmer fra USA
Kriminalfilmer fra USA
Filmer satt i fremtiden
Engelskspråklige filmer
Filmer fra 1984
Filmer lagt til USA
Filmer lagt til urbane strøk